Vísitölufyrirtækið MSCI hefur ákveðið að uppfæra ekki skilgreiningu sína á íslenska hlutabréfamarkaðnum sem vaxtamarkaðar þvert á það sem væntingar höfðu verið um . Verður því enn um sinn bið á því að vísitölusjóðir og aðrir erlendir stofnanasjóðir fjárfesti í auknum mæli á íslenska markaðnum . Tilkynnti MSCI félagið í lok júní síðastliðins að til skoðunar væri að færa íslenska hlutabréfamarkaðinn , sem hefur verið skilgreindur sem vísitala fyrir stakan markað , upp í flokk vaxtarmarkaða ( e. frontier status ) . Milljarðar gætu komið inn á markaðinn Það hefði þýtt að vísitölusjóðir sem fjárfesti í vísitölum félagsins þyrftu að fjárfesta í íslenskum hlutabréfum í samræmi við hlutfall íslenska sjóðsins í vísitölum fyrirtækisins . Jafnframt myndu opnast dyr fyrir aðra sjóði sem ekki mega fjárfesta í fjármálagjörningum sem ekki eru hluti af alþjóðlegri vísitölu . Sem dæmi má nefna vísitölusjóð Blackrock sem fylgi Frontier vísitölu MSCI sem þyrfti að kaupa íslensk hlutabréf fyrir 5,6 milljarða króna í samræmi við stærð markaðarins hér í vísitölunni ef hann kemst inn að því er Fréttablaðið hefur eftir Jóhanni Möller forstöðumanni hlutabréfa hjá Stefni . Ástæðan m.a. hve stutt síðan vorum í fjármagnshöftum